इसी सोच ने मुझे बाजार से तिल खरीदने की प्रेरणा दी। फिर क्‍या था बन्‍दा ढ़ाई सौ ग्राम तिल लेकर ही घर लौटा और फिर शुरू हुआ ''मिशन तेल''। इन तिलों को पहले साफ किया फिर मुसलों की बारिश शुरू की। बच्‍चे इक्‍कठे हो गये। धीरे-धीरे बात मुहल्‍ले के आखरी कोने तक फैल गयी की शर्मा जी (क्‍योंकि मैं अधिक शर्मिला हूं इसलिये मुहल्‍ले के सभी लोग शर्मा जी के नाम से पुकारते हैं) तेल निकाल रहे हैं। एक घण्‍टा, दो घण्‍टा, चार घण्‍टा हो गया परन्‍तु तेल नहीं निकला तो नहीं निकला। हां मेरे शरीर का जरूर तेल निकलने गया। कपड़े तेल-तेल हो गये।